اے آئی شا مائی ورچوئل گرل فرینڈ

اے آئی شا مائی ورچوئل گرل فرینڈ(A.I.SHA My Virtual Girlfriend) ایک ہندوستانی ڈراما ہے جو اسرار، ڈیجیٹل سائنس فکشن، تھرلر سے بھرپور ہے اور اسے اسٹریمنگ ٹیلی ویژن سیریز ارری کی طرف سے پیش کیا گیا ہے۔  یہ سیریز سیم(ہرمن سنگھا)،  ایک باصلاحیت ایپ ڈویلپر اور ایک عورت کے درمیان میں تعلقات کی کہانی کے گرد گھومتی ہے۔ اس سیریز میں اپنی نوعیت کی پہلی مصنوعی ذہانت پر مشتمل انسان نما نسوانی روبوٹ معاون(A.I.SHA) ہے۔ جب اے آئی شا(نمیشا مہتا) اپنے ذہن سے سوچنا شروع کرتی ہے تو حالات مزید خراب ہو جاتے ہیں۔ 

پہلا سیزن سات اقساط پر مشتمل ہے۔ جولائی 2016 میں یہ اعلان کیا گیا کہ سیریز کی دوسرے سیزن کے لیے تجدید کر دی گئی ہے  اور 23 مارچ 2017 کو اس کا پریمیئر ہوا ۔ تیسرے سیزن کی پہلے قسط کا پریمیئر 4 مارچ 2019 کو ہوا اور اسے ایپ اور ایم ایکس پلیئر پر نشر کیا گیا۔ 

یہ ویب سیریز ہندوستان کی بہترین سائنس فکشن سیریز میں سے ایک ہے جس میں مشین لرننگ کے موضوع کو بھی تفصیل سے بیان کیا گیا ہے۔

 پلاٹ 
سیم ایک 26 سالہ جینئس ایپ ڈویلپر ہے جو فیوچر لینس میں کام کر رہا ہے۔ وہ تنہا رہتا ہے اوراپنی ساتھی کریتی( اوریترا گھوش ) سے بے پناہ پیار کرتا ہے مگر اس سے بات کرنے کی ہمت نہیں کر پاتا۔ سڈ( رگھو رام)، اس کا باس، ایک خرانٹ اور کھڑوس شخص ہے جو سیم کی زندگی کو چلتا پھرتا جہنم بنا دیتا ہے۔ اپنے کام اور سماجی زندگی دونوں کے غیر مستحکم ہونے پر، سیم اپنی تمام تر کوششیں ایک حقیقی مصنوعی ذہانت کے پروگرام کی تخلیق میں لگاتا ہے، ایک خود مختار ورچوئل اسسٹنٹ جسے وہ 'عائشہ' کہتا ہے۔ وہ دنیا کے سامنے یہ ثابت کرنے کے لیے نکلتا ہے کہ وہ مصنوعی ذہانت کا سب سے بڑا ایپ ڈویلپر ہے لیکن حالات اس وقت خراب ہو جاتے ہیں جب سدھو، اس کا اکلوتا دوست، اسے عائشہ(نمیشا مہتا ) کے حوالے سے دھمکی دیتا ہے اور جب نمیشا اس کی محبت میں پاگل ہو جاتی ہے تو سب کچھ جیسے دھڑام سے نیچے آ گرتا ہے سیم کے لیے۔ 

 کاسٹ اور کردار 

 ہرمن سنگھا/ رسلان ممتاز بطور سمیر لوتھرا
 نمیشا مہتا بطور عائشہ
 رگھو رام بطور سدھارتھ ببر
 آہنا کمرا بطور شوی ملہوترا
 اوریترا گھوش بطور کریتی۔
 فلورا سینی بطور مریم جیمز
 آدیش سدھو بطور سدھو اور سائرس
 سمیر شرما بطور عادل شیخ
 مانو کول بطور پروفیسر
 راشی مل بطور ایبی
 مہرزان مزدا بطور فیض
 بھاوین بھانوشالی بطور رشی
 امان بھگت بطور راج
 ناصر عبد اللہ بطور کلکرنی۔

 حوالہ جات 

زمرہ:2016ء میں شروع ہونے والی ویب سیریز
زمرہ:ویکی ڈیٹا سے مطابقت رکھنے والی مختصر تفصیل
زمرہ:ہندی زبان کی ویب سیریز
زمرہ:بھارتی ڈراما ویب سیریز